উনি আমাকে ৭ মিনিট বেঁধে দিয়েছেন। আমি একটু ট্রেনের মতো লম্বা আমার বিষয়-টিশয়। আমার সবকিছুই একটু দেরীতে হয়। আমি কয়েকদিন আগে একটা অনুষ্ঠানে বলছিলাম, যে আমার সবকিছুই জীবনে এসেছে দেরী করে। যেমন, শৈশব এসেছে দেরী করে, কৈশোর এসেছে দেরী করে, প্রৌঢ়ত্ব এসেছে দেরী করে। সুতরাং বার্ধক্য যদি আসতেই হয়, (মাহফুজ আনাম: আমাদের আশা থাকবে যে আপনার মৃত্যু অনেক অনেক দেরী করে আসুক)। না মৃত্যু দেরি করে আসবে না, তোমারও না, আমারও না। আমার বক্তব্য হচ্ছে, সবই যেহেতু দেরী করে এসেছে, সুতরাং বার্ধক্যকে যদি আসতেই হয় তাহলে আমার মৃত্যুর পরই আসতে হবে।